കുറുവാ സംഘം സംസ്ഥാനത്തേക്ക് ജാഗ്രതാ നിര്ദ്ദേശവുമായി പൊലീസ് വടകര : തമിഴ്നാട് കേന്ദ്രീകരിച്ച് പ്രവര്ത്തിക്കുന്ന കുറുവാ സംഘം സംസ്ഥാനത്തേക്ക് കടന്നതായി പൊലീസ്. അപകടകാരികളായ എഴുപത്തിയഞ്ചോളം പേര് അടങ്ങുന്ന സംഘമാണ് പാലക്കാട് അതിര്ത്തി വഴി കേരളത്തിലേക്ക് കടന്നിരിക്കുന്നതെന്നാണ് സൂചന. ജനങ്ങള് അതീവ ജാഗ്രത പാലിക്കണമെന്നും പൊലീസ് നിര്ദേശിച്ചു. പകല് സമയത്ത് ആക്രിസാധനങ്ങളും മറ്റും പെറുക്കി വില്ക്കുന്നവരുടെ വേഷത്തിലാണ് കുറുവകള് പ്രവര്ത്തിക്കുക. വീടും പരിസരവും കൃത്യമായി മനസിലാക്കിയ ശേഷം രാത്രിയിലാണ് കവര്ച്ചയ്ക്ക് ഇറങ്ങുക. നല്ല കായികശേഷിയുള്ള ആളുകളാണ് സംഘത്തിലുള്ളത്. അതുകൊണ്ടുതന്നെ എതിര്ക്കുന്നവരെ വകവരുത്താനും ഇവര് ശ്രമിച്ചേക്കുമെന്നും പൊലീസ് പറയുന്നു. പ്രത്യേകമൊരു താവളം കേന്ദ്രീകരിച്ചല്ല ഇവര് കഴിയുന്നതെന്ന് പൊലീസ് പറയുന്നു. മോഷണത്തിന് ശേഷം ആളൊഴിഞ്ഞ പറമ്ബുകളിലോ കുറ്റിക്കാടുകളിലോ അതുമല്ലെങ്കില് പാലങ്ങള്ക്കടിയിലോ ആണ് കഴിയുക. പുതിയ സാഹചര്യങ്ങളുടെ പശ്ചാതലത്തില് രാത്രികാല പെട്രോളിംഗ് ശക്തമാക്കുമെന്ന് വടകര പൊലീസ് അറിയിച്ചു. അസ്വാഭാവികമായി അപരിചിതരെ കാണുകയാണെങ്കില് വിവരം അറിയിക്കണമെന്ന് പൊലീസ് നിര്ദേശിച്ചിട്ടുണ്ട്. കവര്ച്ചയ്ക്ക് ശേഷം തിരുനേല്വേലി, മധുര തുടങ്ങിയ ഇടങ്ങളിലേക്ക് കടക്കുന്നതാണ് കുറവ സംഘത്തിന്റെ രീതി. തമിഴ് നാടുമായി അതിര്ത്തി പങ്കിടുന്ന ജില്ലകളില് ജാഗ്രത ശക്തമാക്കി. Spread the love പുതിയ സാഹചര്യങ്ങളുടെ പശ്ചാതലത്തില് രാത്രികാല പെട്രോളിംഗ് ശക്തമാക്കുമെന്ന് വടകര പൊലീസ് അറിയിച്ചു. അസ്വാഭാവികമായി അപരിചിതരെ കാണുകയാണെങ്കില് വിവരം അറിയിക്കണമെന്ന് പൊലീസ് നിര്ദേശിച്ചിട്ടുണ്ട്.